b'\n_START_ARTICLE_\nMedia Pro\n_START_PARAGRAPH_\nMedia Pro este o companie privat\xc4\x83 din Rom\xc3\xa2nia care de\xc8\x9bine o \xc3\xaentreag\xc4\x83 re\xc8\x9bea de companii, reviste, televiziuni, ziare, cinematografe \xc8\x99i chiar studiouri de cinema._NEWLINE_A fost \xc3\xaenfiin\xc8\x9bat\xc4\x83 \xc3\xaen 1991._NEWLINE_Are reprezentat\xc4\x83 \xc8\x99i \xc3\xaen afara Rom\xc3\xa2niei, \xc3\xaen Republica Moldova._NEWLINE_Revistele pe care le de\xc8\x9bine: Acas\xc4\x83 magazin, Business magazin, CSID, Descoper\xc4\x83, Go4it, Promotor.ro, Protv Magazin, PubliMedia, Target, Time Out, Bucure\xc8\x99ti, The One; iar televiziuni: Pro TV, Pro 2, Pro Gold, Pro Cinema, Pro X, Pro TV Interna\xc8\x9bional; plus alte agen\xc8\x9bii de publicitate, cinema, studiouri, case de discuri etc. _NEWLINE_Compania Central European Media Enterprises (CME), este o companie american\xc4\x83 care de\xc8\x9bine un procent de 95% din televiziunile din grupul Media PRO .\n_START_SECTION_\nIstoric\n_START_PARAGRAPH_\n\xc3\x8en septembrie 1990, Adrian S\xc3\xa2rbu creeaz\xc4\x83 brandul MediaPRO._NEWLINE_\xc3\x8en anul 1991, pe o pia\xc8\x9b\xc4\x83 monopolizat\xc4\x83 de Rompres, agen\xc8\x9bie de pres\xc4\x83 controlat\xc4\x83 de stat, MediaPRO lanseaz\xc4\x83 Mediafax, prima agen\xc8\x9bie de pres\xc4\x83 independent\xc4\x83 din Rom\xc3\xa2nia._NEWLINE_\xc3\x8en anul 1993, MediaPRO lanseaz\xc4\x83 PRO FM, primul post de radio comercial din Rom\xc3\xa2nia._NEWLINE_La data de 1 decembrie 1995 are loc lansarea postului de televiziune PRO TV._NEWLINE_\xc3\x8en anul 1996, se lanseaz\xc4\x83 ProTV Magazin, primul pilon important al companiei de publishing Publimedia._NEWLINE_Pe 15 martie 1998 Media Pro a cump\xc4\x83rat Studioul Buftea de la Fondul Propriet\xc4\x83\xc8\x9bii de Stat, pentru suma de 107,8 miliarde lei vechi.'